Magyar Curling Szövetség » Nyílt curling edzés – 2014.11.28
Sok szeretettel meghívunk mindenkit soron következő nyílt curling edzésünkre. A foglalkozásra várjuk azokat, akik még soha nem körlingeztek, de olyanokat is, akik már néhányszor játszották ezt az izgalmas játékot.
Megközelíthetőség: A Kőérberki út felől, a Kőérberki ABC-ig, majd a volt Vasvári laktanyánál lévő villanysorompós vasúti átjárón át kell menni. Itt ki van téve útbaigazító táblánk. A volt laktanya kerítése mellett el kell menni a 41-es villamos megállójáig, melyen át kell haladni és jobbra kell fordulni a Susulyka utcába, ahol egészen a zsákutca végéig kell menni.
Ott vagyunk mi, egy könnyűszerkezetes épületben.
Semmiképpen ne a Kamaraerdei út felől gyertek mert a Susulyka utca abból az írányból sorompóval le van zárva.
Szükséges ruházat: Teljesen tisztára mosott, simatalpú sport- vagy edzőcipő. (túracpő nem alkalmas) Aki nem hoz magával megfelelő sportcipőt, azt sajnos nem tudjuk beengedni a pályára. Mivel kb. 4 C fok van a pályán, meleg sportruházat ajánlott.
Program: Elméleti oktatás (sportág történet, eszközök, szabályok, stb.) Csak az első edzésen résztvevőknek!!!
gyakorlati képzés (sportág gyakorlati alapjai: kicsúszás, kőelengedés, söprés, stb.) egymás közötti játék